אנדרטת חיל הנחתים של ארצות הברית

אנדרטת חיל הנחתים של ארצות הברית (באנגלית: Marine Corps War Memorial) המכונה גם אנדרטת איוו ג'ימה (באנגלית: Iwo Jima Memorial) היא אנדרטה המוקדשת לחיל הנחתים של ארצות הברית, הממוקמת בסמוך לבית הקברות הלאומי ארלינגטון, בקרבת קריון הולנד, במדינת וירג'יניה שבארצות הברית. האנדרטה היא פסל רחב ידיים, מעשה ידי הפסל פליקס דה ולדון, המבוסס על הצילום המפורסם "הנפת הדגל באיוו ג'ימה" שצולם על ידי הצלם ג'ו רוזנטל במהלך קרב איוו ג'ימה. היסטוריה ערך מורחב – הנפת הדגל באיוו ג'ימה העבודה על הפסל החלה בשנת 1951 ביציקת ברונזה המבוססת על התמונה. גובה הדמויות 9.8 מטרים, וגובה מוט הדגל 16 מטרים. לפסל בסיס עשוי גרניט ועליו שתי כתובות: על בסיס הפסל מצוינים המיקום והתאריך של כל הקרבות העיקריים בהם השתתף חיל הנחתים. האנדרטה נחנכה על ידי נשיא ארצות הברית דווייט אייזנהאואר ב-10 בנובמבר 1954 – יום השנה ה-179 לייסוד חיל הנחתים. בשנת 1961 הכריז נשיא ארצות הברית ג'ון פיצג'רלד קנדי כי דגל ארצות הברית יתנוסס מעל הפסל 24 שעות ביממה (וזהו אחד האתרים היחידים בהם מתנוסס הדגל באופן רשמי בכל שעות היממה). האנדרטה משמשת כנקודת סיום המסלול המסורתית של מרתון חיל הנחתים. פסלים דומים תבנית הגבס המקורית של הפסל ניצבת בהרלינגן שבמדינת טקסס, באקדמיית הנחתים - בית ספר צבאי פרטי. האנדרטה הלאומית איוו ג'ימה הממוקמת בניווינגטון שבקונטיקט, מוקדשת ל-6,821 הלוחמים שנפלו בקרב איוו ג'ימה ולה עיצוב דומה המבוסס אף הוא על אותה תמונה, אך לא מדובר בפסל זהה. לאנדרטת חיל הנחתים שלושה עותקים מוקטנים: בחזית בסיס חיל הנחתים קוונטיקו שבווירג'יניה; בבסיס הנחתים האי פאריס שבדרום קרולינה; ובבסיס הנחתים הוואי במפרץ קאנאוהה שבהוואי. פסל דומה ממוקם גם בפארק נהר פול שבמסצ'וסטס. גלריה ראו גם המוזיאון הלאומי של חיל הנחתים (בווירג'יניה, ארצות הברית) אנדרטת צי ארצות הברית איוו ג'ימה קישורים חיצוניים אתר האינטרנט הרשמי של אנדרטת חיל הנחתים של ארצות הברית אנדרטת חיל הנחתים של ארצות הברית, באתר אנציקלופדיה בריטניקה (באנגלית) הערות שוליים